Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7146

d) a légiforgalmi irányító és repülőgépvezető közötti adat-távközlési összeköttetésen (CPDLC) keresztül megfelelő kényszerhelyzeti közleményt ad. 2.23.1.1 Ajánlás — Kényszerhelyzet esetén a légiforgalmi szolgálati egység és a légijármű közötti közleményváltásoknál az Emberi Tényezők Alapelveit vegyék figyelembe. Megjegyzés: Az Emberi Tényezők Alapelveivel kapcsolatos útmutatás az Emberi Tényezők Kiképzési Kézikönyvben (Doc 9683) található. 2.23.2 Amikor egy légijármű jogellenes beavatkozás alatt áll, vagy azt feltételezik, hogy jogellenes beavatkozás alatt állhat, a légiforgalmi szolgálati egységek azonnal vegyék figyelembe a légijármű kéréseit. Folytassák a repülés biztonságos lebonyolításához szükséges lényeges tájékoztatások megadását és hajtsák végre azokat a szükséges intézkedéseket, amelyekkel a repülés egyes szakaszait — különös tekintettel a légijármű biztonságos leszállására — meggyorsíthatják. 2.23.3. Amikor egy légijármű jogellenes beavatkozás alatt áll, vagy azt feltételezik, hogy jogellenes beavatkozás alatt állhat, az ATS egységeknek a helyi előírásoknak megfelelően azonnal értesíteni kell az Állam által kijelölt megfelelő hatóságot, és meg kell adniuk a járatónak, vagy kijelölt képviselőjének a szükséges tájékoztatásokat.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes